stanford-oval/wikipedia huggingface dataset:
לי ברנס
ביוגרפיה > 1927

בתחרות שנערכה בפילדלפיה, פנסילבניה ב-28 במאי הוא שיפר שוב את שיא ארצות הברית והעמידו על 4.20 מטר ודורג שני בעולם באותה שנה.
ביוגרפיה > 1927 > אלוף ארצות הברית

חודש ושבוע לאחר מכן, באליפות ארצות הברית שנערכה בלינקולן, נברסקה בתחילת יולי 1927 זכה במדליית זהב בקפיצה במוט בשיא אליפות חדש של 4.11 מטר.
ביוגרפיה > 1928 > שיאן עולם

בתחרות שנערכה בפרזנו, קליפורניה ב-28 באפריל הוא קבע שיא עולם חדש של 4.30 מטר, שיפור לשיא בן השנה של בן ארצו סבין קאר (4.27 מטר). שיא זה החזיק מעמד 4 שנים ונשבר על ידי בן ארצו ויליאם גרבר (4.37 מטר).
חודשיים לאחר מכן, במבחנים האמריקאים לאולימפיאדת אמסטרדם שנערכו בקיימברידג', מסצ'וסטס בתחילת יולי שהיוו גם את אליפות ארצות הברית הוא זכה במדליית זהב בפעם השנייה ברציפות בשיא אליפות חדש של 4.19 מטר.
חודש לאחר מכן, באולימפיאדת אמסטרדם שנערכה בתחילת אוגוסט, סיים במקום חמישי בתוצאה של 3.95 מטר. בסיום התחרות צ'ארלס מקגיניס בן ארצו, ויקטור פיקארד מקנדה וברנס קבעו את אותה התוצאה ולכן נערכה ביניהם תחרות על מדליית הארד. מקגיניס קפץ 4.10 מטר וזכה במדליית ארד, פיקארד קפץ 3.95 מטר וסיים רביעי וברנס לא הצליח לקפוץ 3.95 מטר וסיים חמישי.
ביוגרפיה > 1931

בתחרות שנערכה בברקלי, קליפורניה ב-28 במרץ 1931 הוא קבע תוצאה של 4.21 מטר וסיים את השנה במקום רביעי בעולם.
ביוגרפיה > 1932

בתחרות שנערכה בלוס אנג'לס ב-18 ביוני 1932 הוא קבע תוצאה של 4.21 מטר.
שיאים אישיים

קפיצה במוט: 4.30 מטר (1928), שיא עולם בעבר
מורגן ויטאקר

מורגן ריס ויטאקר (נולד ב-7 בינואר 2001) הוא כדורגלן אנגלי המשחק במועדון פלימות' ארגייל.
קריירה

ויטאקר התחיל את הקריירה שלו במחלקת הנוער של דרבי קאונטי וערך את הופעת הבכורה שלו בקבוצה הבוגרת באוגוסט 2019. בעונתו הראשונה בבוגרים שיחק ויטאקר בעיקר כמחליף וכבש שער אחד.
בפברואר 2021 חתם ויטאקר בסוונסי סיטי מהצ'מפיונשיפ. בעונת 2021/2022 הושאל ללינקולן סיטי ולאחר מכן לפלימות' ארגייל. בקיץ 2023 חתם באופן קבוע בפלימות' ארגייל וכבש במשחק הבכורה שלו. ויטאקר שיחק בנבחרות הצעירות של אנגליה.
הערות שוליים

↑  Whittaker Signs From Swansea City, pafc
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מורגן ויטאקר".
מארק מק'לור

| --- | --- |
אין תמונה חופשית
 לידה:  31 במרץ 1957 (בן 67) סן מטאו, קליפורניה, ארצות הברית 
 מדינה:  ארצות הברית 
 תקופת הפעילות:  מ-1975
 מקום לימודים:  Army and Navy Academy 
 פרופיל ב-IMDb
 
מארק אלברט מק'לור (באנגלית: Marc Albert McClure; נולד ב-31 במרץ 1957 בעיר סן מטאו שבקליפורניה) הוא שחקן קולנוע אמריקאי. התפקידים המפורסמים שלו הם בסדרות סרטים: ג'ימי אולסן מטרילוגיית סופרמן ודייב מק'פליי מטרילוגיית בחזרה לעתיד.
פילמוגרפיה

| סרט או סדרת טלוויזיה | תפקיד | שנה |
| --- | --- | --- |
| אמא ליום אחד | בוריס האריס | 1976 |
| The Phone Call | סקוט | 1977 |
| Coming Home |  | 1978 |
| I Wanna Hold Your Hand | לארי דובואה | 1978 |
| סופרמן | ג'ימי אולסן | 1978 |
| California Fever | וינס באטלר | 1979 |
| Used Cars | דובואה | 1980 |
| סופרמן 2 | ג'ימי אולסן | 1980 |
| Strange Behavior | אוליבר | 1981 |
| Pandemonium | רנדי | 1982 |
| סופרמן 3 | ג'ימי אולסן | 1983 |
| סופרגרל | ג'ימי אולסן | 1984 |
| בחזרה לעתיד | דייב מק'פליי | 1985 |
| סופרמן 4 | ג'ימי אולסן | 1987 |
| נשות האמזונס על הירח | ריי | 1987 |
| The Perfect Match |  | 1988 |
| Chances Are | ריצ'רד | 1989 |
| אחרי חצות | קווין | 1989 |
| בחזרה לעתיד 2 (סצנה מחוקה) | דייב מק'פליי | 1989 |
| בחזרה לעתיד 3 | דייב מק'פליי | 1990 |
| Grim Prairie Tales: Hit the Trail... to Terror | טום | 1990 |
| The Vagrant | צ'אק | 1992 |
| אפולו 13 | גלין | 1995 |
| That Thing You Do! | במאי | 1996 |
| Menno's Mind | בנט | 1997 |
| Storm | בריאן | 1999 |
| Deep Core | מק | 2000 |
| Python | טייס | 2000 |
| Venomous | דוטון | 2001 |
| Landspeed | גריינג'ר | 2002 |
| שישי הפוך | בוריס | 2003 |
| Coach Carter | אבא של סוזן | 2005 |
| Driftwood | ריץ' פורסטר | 2006 |
| Smallville | דאקס אר | 2007 |
| Proud American | סאם | 2008 |
| פרוסט/ניקסון |  | 2008 |
| Hercules Saves Christmas | רוסקו | 2012 |
| Just an American | סאם | 2012 |
| Powerless | אבא של אמלי | 2017 |
| ליגת הצדק | שוטר | 2017 |
מורגן דה סאנטיס

מורגן דה סאנטיס (באיטלקית: Morgan De Sanctis; נולד ב-26 במרץ 1977) הוא כדורגלן עבר איטלקי ששיחק בעמדת השוער. כיום דה סאנטיס עובד בתפקיד מקצועי בקבוצת רומא, שבה שיחק בעבר.
קריירה

דה סאנטיס החל את הקריירה בקבוצת פסקארה מליגת הסרייה ב', ומשם עבר ליובנטוס, בה שימש כשוער מחליף ורשם בשורות הקבוצה שלוש הופעות רשמיות בלבד.
בשנת 1999 חתם דה סאנטיס באודינזה, שם שימש כמחליפו של השוער לואיג'י טורצ'י במשך שלוש עונות, ואת עונת 2002/2003 הוא פתח כשוער הראשון של הקבוצה. בעונת 2005/2006 העפיל דה סאנטיס עם הקבוצה לשלב הבתים של ליגת האלופות ולשלב שמינית גמר גביע אופ"א.
ביוני 2007 הכריז דה סאנטיס באופן חד צדדי שהוא מסיים את החוזה שלו עם אודינזה וחתם בשורות הקבוצה הספרדית סביליה לארבע שנים. בעונת 2008/2009 הושאל מורגן לגלאטסראיי הטורקית. הוא מייד הפך להיות השוער הראשון על חשבון אייקוט ארצ'טין שחזר להיות שוער מחליף.
ב-24 ביולי 2009 החתימה נאפולי את דה סאנטיס בעבור 1.5 מיליון אירו. דה סאנטיס רשם בשורות הקבוצה 147 הופעות ליגה. בעונת 2011/2012 זכה עם הקבוצה בגביע האיטלקי, ובעונה שלאחר מכן העפיל עם הקבוצה לשמינית גמר ליגת האלופות.
ב-25 ביולי 2013 החתימה רומא את דה סאנטיס לשנתיים בעבור חצי מיליון אירו. דה סאנטיס לקח חלק חשוב בפתיחת העונה המצוינת של רומא, כאשר שספג רק שער אחד בעשרת משחקי הליגה הראשונים, ועזר לקבוצה לצבור 30 נקודות מתוך 30 אפשריות.
ב-13 ביולי 2016 חתם דה סאנטיס במונקו הצרפתית לעונה אחת.
קריירה > נבחרת איטליה

דה סאנטיס אף פעם לא הפך לחלק אינטגרלי בנבחרת איטליה בשל מעמדו היציב של ג'אנלואיג'י בופון כשוער הראשון של הנבחרת. דה סאנטיס ערך את הופעת הבכורה שלו ב-30 במרץ 2005, במשחק ידידות נגד נבחרת איסלנד.
מורפוגן

מורפוגן (מאנגלית: Morphogen) הוא חומר המופקד על מנגנון התפתחות העובר והשמירה על פרופורציות נכונות בין האיברים הגדלים בהדרגה.
המורפוגן מופרש ממספר תאים במרכזו של העובר המתפתח, ומשם הוא מפעפע כלפי חוץ, תוך שריכוזו הולך ויורד. 
ריכוז המורפוגן בגוף העובר "מיידע" את התאים המתפתחים על מיקומם היחסי ועל התפקיד שימלאו ביצור המתפתח. ידוע כי ריכוז המורפוגן הוא ש"מיידע" את התאים המתפתחים על מיקומם היחסי ועל התפקיד שימלאו ביצור המתפתח. עם זאת, מאחר שהמורפוגן מופרש בקצב אחיד הן ביצורים קטנים והן בגדולים, הוא אינו יכול לקבוע לבדו את קנה המידה. 
רגולציה היררכית- התפתחות התאים היא בצורת היררכיה, כל פעם קבוצת תאים אחרת.
egg polarity gene- קובע את הציר קדמי-אחורי.
gap gene- קובע אזורים רחבים, לדוגמה: אזור בית החזה, אזור הרגלים.
pair rule genes- קובע את הגבולות
segmental polarity- קובע תת-חלוקה בכל חלק.
מארק מינקוב

| --- | --- |

 לידה:  25 בנובמבר 1944 מוסקבה, ברה"מ 
 פטירה:  29 במאי 2012 (בגיל 67) מחוז מוסקבה, רוסיה 
 מקום קבורה:  בית קברות ווסטריאקובסקויה 
 סוגה מועדפת:  אופרה, בלט, מחזמר, רומנסה, שיר, אורטוריה 
 מדינה:  רוסיה, ברית המועצות 
 תקופת הפעילות:  מ-1964 
 מקום לימודים:  הקונסרבטוריון של מוסקבה 
 פרסים והוקרה:  אמן העם של הפדרציה הרוסית  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  פרס משרד הפנים של רוסיה 
 פרופיל ב-IMDb
 
מארק מינקוב (ברוסית: Марк Анатольевич Минков;‏ 25 בנובמבר 1944 – 29 במאי 2012) היה מלחין סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית. הוא ידוע בעיקר כמלחין מוזיקה לסרטים ושירים.
ביוגרפיה

מארק מינקוב נולד בשנת 1944 במוסקבה למשפחה יהודית. בגיל חמש הוא התחיל לנגן בפסנתר וניסה להלחין. הוא המשיך ללמוד נגינה בבית ובהמשך החל ללמוד בבית ספר ליד הקונסרבטוריון של מוסקבה. לאחר סיומה בשנת 1964 הוא התחיל ללמוד הלחנה בקונסרבטוריון אצל אראם חצ'טוריאן. עוד בהיותו סטודנט הוא כתב מספר יצירות שמבוצעות גם כיום.
בשנת 1970 מינקוב קיבל הזמנה לכתוב מוזיקה לסדרת טלוויזיה "החקירה מנוהלת על ידי ידענים". לאור הצלחתה הוא קיבל הזמנות רבות להמשיך בתחום. בסך הכול מינקוב כתב מוזיקה לכ-60 סרטים.
בשנת 1974 מינקוב כתב אופרה לילדים לפי הזמנה של נטליה סץ. אופרה זו שנים רבות בוצע על ידי תיאטרון בניהולה של סץ.
שירים על מוזיקה של מינקוב נכללו ברפרטואר של לב לשצ'נקו, יוסיף קובזון, אלה פוגצ'ובה, ולרי לאונטייב וזמרים נוספים.
על פעילתו למינקוב הוענק תואר אמן העם של הפדרציה הרוסית (2003). בנוסף הוא קיבל מספר פרסים.
מינקוב נפטר במוסקבה בשנת 2012 מהתקף לב. הוא נטמן בבית העלמין ווסטריאקובסקויה.
מיכה שריר

| --- | --- |

מיכה שריר
 לידה:  8 ביוני 1950 (בן 74) תל אביב-יפו, ישראל 
 ענף מדעי:  מתמטיקה
 מקום מגורים:  ישראל
 מקום לימודים:  אוניברסיטת תל אביב 
 מנחה לדוקטורט:  אלדו לזר 
 מוסדות:  אוניברסיטת ניו יורק  אוניברסיטת תל אביב 
 תלמידי דוקטורט:  קלרה קדם, דן הלפרין, Matthew J. Katz, שחר סמורודינסקי, דן פלדמן, Boaz Tagansky, גבריאל ניבש, ולדלן קולטון, Alon Efrat, Pankaj K. Agarwal, גיל ברקת, Boris Aronov, שריאל הר-פלד, אסתר עזרא 
 פרסים והוקרה:  עמית ACM (1997)  פרס א.מ.ת. (2007) 
 תרומות עיקריות
 מחקרים בגאומטריה חישובית, רובוטיקה ושימושיהם בתאוריה של מדעי המחשב
 
מיכה שריר (נולד ב-8 ביוני 1950) הוא פרופסור אמריטוס בבית הספר למדעי המחשב באוניברסיטת תל אביב הנודע במחקריו בגאומטריה חישובית.
מיכה שריר
ביוגרפיה

שריר נולד בחולון, בן ליעקב ופנינה שעלו לארץ ישראל מצ'כוסלובקיה. בתקופת בית הספר היסודי למד בבית הספר ביאליק, וכתלמיד תיכון בתיכון קוגל הוא זכה במקום הראשון באולימפיאדה לנוער למתמטיקה של מכון ויצמן למדע ובפרס גרוסמן מטעם הטכניון. בשנת 1970 סיים לימודי תואר ראשון במסגרת העתודה האקדמית, ולאחר מכן שירת ביחידה 8200 והיה שותף לצוות מחקר שזכה בפרס ביטחון ישראל לשנת 1975. בשנת 1976 סיים את לימודיו לתואר דוקטור במתמטיקה עיונית, בהנחייתו של אלדו לזר, באוניברסיטת תל אביב. לאחר מכן סיים את שירותו בצה"ל והתמחה במדעי המחשב במסגרת פוסט-דוקטורט באוניברסיטת ניו יורק אצל פרופסור ג'ק שוורץ.
במשך ארבע שנים היה שריר סגן ראש המעבדה לרובוטיקה באוניברסיטת ניו יורק והיה מראשוני החוקרים בגאומטריה חישובית. מחקריו המשותפים עם שוורץ הובילו בשנות השמונים לפיתוח היסודות לתחום המחקר של תכנון תנועה אלגוריתמי ברובוטיקה. בשנת 1980 הצטרף לסגל החוג למדעי המחשב באוניברסיטת תל אביב, תחילה במלגת אלון, ובשנת 1985 הוענקה לו דרגת פרופסור מן המניין. שריר מופקד על הקתדרה לגאומטריה חישובית ורובוטיקה, פעמיים כיהן כראש החוג למדעי המחשב, וכיהן כראש בית הספר למדעי המתמטיקה. עד 2018 פרסם כ-350 מאמרים מדעיים, כתב וערך ארבעה ספרים והנחה 27 תלמידים לתואר שלישי.
שריר זכה בפרס המחקר על שם מקס פלנק (1992), פרס פהר (1999), פרס לנדאו למדעים ולמחקר (2002) ופרס א.מ.ת (2007). בשנת 1997 נבחר לעמית ACM. בשנת 2018 נבחר לחבר באקדמיה הלאומית הישראלית למדעים.
הערות שוליים

↑  מתן "פרס המתמטיקה", מעריב, 27 במאי 1969
↑  פרופ' מיכה שריר – קורות חיים, באתר האקדמיה הלאומית הישראלית למדעים
↑  האקדמיה הלאומית למדעים, ארבעה מדענים מובילים מצטרפים השנה לאקדמיה הלאומית הישראלית למדעים, באתר הידען, ‏2018-11-25
↑  חן רוזנק‏, מיכאל וגרוסמן זכו בא.מ.ת, באתר וואלה, 5 באוגוסט 2007
↑  Micha Sharir, awards.acm.org (באנגלית)
↑  פרופ' מיכה שריר, באתר www.academy.ac.il
| --- | --- |
בקרת זהויות :  NLI: 987007268046505171  ACM DL: 81410596192  BnF: cb161573283 (data)  dblp: s/MichaSharir  GND: 138916675  ISNI: 0000 0001 1636 7833  LCCN: n86102850  MGP: 58481  NTA: 07441741X  SNAC: w66n7x02  SUDOC: 131435345  VIAF: 48250087   WorldCat (עם VIAF): 48250087
מארק מינקובסקי

| --- | --- |

 לידה:  4 באוקטובר 1962 (בן 62) פריז, צרפת 
 מוקד פעילות:  גרנובל
 מקום לימודים:  בית הספר האלזסי 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  בסון 
 שיתופי פעולה בולטים:  נגני הלובר
 פרסים והוקרה:  פרס הנדל (2003)  אביר במסדר ההצטיינות הלאומי  מפקד מסדר האמנויות והספרות  Silver Medal for Merit to Culture – Gloria Artis‎ 
 www.marcminkowski.com
 פרופיל ב-IMDb
 
מארק מינקובסקי (בצרפתית: Marc Minkowski, נולד ב-4 באוקטובר 1962) הוא מנצח צרפתי ממוצא יהודי, העוסק בעיקר ביצירות מתקופת הבארוק ובמוזיקה נאוקלאסית צרפתית, בדגש על ביצוע אותנטי. מארק מינקובסקי נושא בתואר אביר הצטיינות.
ביוגרפיה

מארק מינקובסקי נולד בפריז כבנו של רופא הילדים היהודי הידוע אלכסנדר מינקובסקי. אמו הייתה בת למשפחה אמידה קתולית אמריקאית ממוצא אנגלי. סבתו מצד האם, הייתה נשואה לאיש עסקים ממוצא צ'כי פרוטסטנטי והייתה כנרת מוכשרת. היא נאלצה להפסיק את הקריירה שלה בעקבות פציעה בזרוע בתאונה.
מינקובסקי החל את הקריירה המוזיקלית שלו כנגן בסון בהרכב קאמרי. אחרי שרכש ניסיון בניצוח מגיל צעיר בצרפת, השתלם מינקובסקי אצל שארל בריק בבית הספר על שם פייר מונטה בהנקוק, מיין, בארצות הברית. בשנת 1982 הקים את "נגני הלובר", שהיא תזמורת המנגנת בכלים אותנטיים, ששמה לה למטרה להציג יצירות מן הבארוק הצרפתי.
מוקד הקריירה של מינקובסקי הוסט מהתמחות ראשונית בבארוק להתעניינות רחבה יותר באופרה. הוא ניצח על "אידומניאו" של מוצרט ב-1996 באופרה הלאומית של פריז ועל החטיפה מן ההרמון בפסטיבל זלצבורג, הפעם הראשונה שניצח על אופרה זו. מאז ניצח על נישואי פיגארו בפסטיבל של אקס-אן-פרובנס ועל "מיטרידאטה, מלך פונטו" בפסטיבל זלצבורג, על "יוליוס קיסר" של הנדל באמסטרדם, פריז וציריך (עם צ'צ'יליה ברטולי) ועל Il Trionfo del Tempo e del Disinganno שלו בציריך, שם הופיע גם עם "לה פאבוריטה" של דוניצטי, על איפיגניה בטאוריס של גלוק, ועוד.
מינקובסקי ביצע והקליט גם יצירות של אופנבך: "אורפיאוס בשאול", "הלנה היפה" ו"הדוכסית הגדולה מגרולשטיין".
בנוסף לפעילותו ב"נגני הלובר", מינקובסקי מנצח גם על התזמורת הקאמרית מאהלר, הפילהרמונית של ברלין, תזמורת פריז, התזמורת הפילהרמונית של לוס אנג'לס, תזמורת המוצרטיאום של זלצבורג והתזמורת הסקסונית הממלכתית של דרזדן.
רוב תקליטיו יצאו בחברת דויטשה גראמופון, אבל אפשר למצוא אותן גם באראטו וב-EMI-וירג'ין קלאסיקס.
מייקל סיטון

מייקל סיטון (באנגלית: Michael Seaton; נולד ב-1 במאי 1996) הוא כדורגלן ג'מייקני המשחק בעמדת החלוץ.
קריירה

סיטון נולד בג'מייקה ובגיל צעיר עבר לארצות הברית. הוא החל לשחק כדורגל "פרייסטייט סוקר אליאנס" ממרילנד, וכשהיה בן 14 הצטרף לאקדמיית הנוער של די.סי. יונייטד. בינואר 2013 חתם על חוזה מקצועני בקבוצה הבוגרת של המועדון, וחודשיים לאחר מכן הושאל לריצ'מונד קיקרס. ב-3 במאי 2013 ערך את הופעת הבכורה שלו בקבוצה, במשחק נגד וילמינגטון בו גם כבש את שער הבכורה שלו.
ב-12 ביולי 2013 ערך את הופעת הבכורה שלו עבור די.סי. יונייטד, במשחק ידידות נגד גוודלחרה. בינואר 2014 החל להתאמן עם אינטר מילאנו מהסרייה א', אך בסופו של דבר לא חתם בקבוצה. ב-31 במרץ 2015 חתם סיטון בארברו מליגת העל השוודית, אך ב-4 ביוני עזב את המועדון. ב-6 באוגוסט 2015 חזר לארצות הברית וחתם בפורטלנד טימברס.
ב-1 ביולי 2016 הגיע סיטון לישראל וחתם בהפועל רמת גן מהליגה הלאומית. ב-5 באוגוסט 2016 ערך את הופעת הבכורה שלו בקבוצה, בניצחון 2-3 נגד בית"ר תל אביב רמלה במסגרת שלב הבתים של גביע הטוטו, משחק בו כבש סיטון צמד שערים. סיטון שיחק חצי עונה בהפועל רמת גן, וב-23 הופעות בכל המסגרות כבש שמונה שערים.
ב-26 בינואר 2017 חתם בהפועל תל אביב מליגת העל. כעבור שלושה ימים ערך את הופעתו היחידה במדי הקבוצה, כשנכנס כמחליף בדקה ה-17 והוחלף בדקה ה-73 במשחק מול הפועל חיפה שהסתיים בתיקו 0-0. לאחר מכן לא שותף סיטון במשחקי הקבוצה, ובתום עונת 2016/2017 ירד עמה לליגה הלאומית.
בקיץ 2017 חתם סיטון בקבוצת מכבי אחי נצרת מהליגה הלאומית, ובמדיה ערך 18 הופעות בכל המסגרות וכבש שער אחד בגביע המדינה. ב-13 במרץ 2018 חזר לארצות הברית וחתם בקבוצת אורנג' קאונטי.
בינואר 2020 חתם בויקטוריה קלן.
קריירה > נבחרת ג'מייקה

סיטון ערך את הופעת הבכורה שלו בנבחרת ג'מייקה כשהיה בן 17, במשחק נגד טרינידד וטובגו שנערך ב-15 בנובמבר 2013. את שער הבכורה שלו בנבחרת הבקיע ב-5 במרץ 2014, בניצחון 0-5 נגד סנט לוסיה. סיטון זכה עם הנבחרת בגביע הקריביים 2014.
תארים

גביע הקריביים: 2014
גביע ה-MLS:‏ 2015
הערות שוליים

↑  הרשים אותם: מייקל סיטון חתם בהפועל ר"ג, באתר ONE‏, 1 ביולי 2016
↑  שירי אלג'ם, ‏הרכש ה-9: מייקל סיטון חתם בהפועל תל אביב, באתר ערוץ הספורט, 26 בינואר 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל סיטון".
מודל (אמנות)

נער עם סל פירות, יצירתו של אמן הבארוק האיטלקי קאראווג'ו, שבה המודל הוא ידידו הטוב, הצייר הסיציליאני מאריו מיניטי שהיה באותה עת בן 16
מודל הוא אדם המציג את גופו מול אמן צייר, צלם, פסל או אמן מיצגים, או מול כיתה הלומדת מקצועות אמנותיים אלה, על מנת שיפיקו יצירת אמנות המבוססת על דמות המודל, בלא שיתבססו על הדמיון בלבד.
המודל כמקצוע או פעילות

כשהמודל עובד הוא מתבקש להישאר בתנוחה קבועה ולא לדבר במשך מספר דקות או שעות. לעיתים משמש המודל רק בחלק מתהליך היצירה, שעשוי להיות ממושך למדי, וביתר הזמן מסתפק האמן בתצלומי דיוקן של המודל.
בדרך כלל לא מדובר במקצוע במשרה מלאה, אלא בעיסוק צדדי, אף על פי שישנם אנשים שזהו המקצוע שלהם. מודלים יכולים להיות משני המינים. מודלים בתשלום אינם זוכים בדרך כלל בהכרה, ולרוב נותרים אנונימיים. במקרים אחרים, המודל מהווה השראה לאמן שהיצירה תלויה בנוכחותו, ואז לרוב יש גם התייחסות לזהותו. במקרים אחרים המודלים הם חלק מעולמו הפרטי של האמן, ואינם מקצוענים כלל. המאייר האמריקאי, נורמן רוקוול, השתמש בחברים ושכנים כמודלים לצורך עבודותיו, אם בפרסום מסחרי ואם בעבודתו האמנותית.
כאשר המודל הוא בעצם אדם המבקש לקבל יצירת אמנות המציגה את דמותו, הוא משלם לאמן תמורת עבודתו. במקרים כאלה לא מדובר במודל אלא במזמין "שיושב" לפני האמן. דבר זה היה מקובל בעבר רק בחברה הגבוהה כיוון שעבודת אמנות כזו לא הייתה זולה.
היסטוריה

השימוש במודל החל כנראה ביוון העתיקה. באותה תקופה השתמשו במודלים עם לבוש ובלעדיו כפי שניתן לראות מן הפסלים מאותה תקופה. מאוחר יותר בימי הביניים הופסק כנראה השימוש הזה בגוף העירום, ייתכן בגלל השפעת הנצרות. עם תחילת הרנסאנס חזרו האמנים ונעזרו במודלים לעבודותיהם. נראה כי לאורך התקופות השתנתה ההתייחסות לגוף האדם, ועמה היחס לשימוש בו באמנות.
מודל עירום

מודל עירום הוא מודל המציג את גופו כשהוא עירום, לשם יצירתם של תמונה או פסל.
דוגמנות עירום לאמנות שונה מפורנוגרפיה כיוון שמטרתה אינה יצירת גירוי לפריקת דחפים מיניים, אלא שימוש בגוף ליצירת אמנות.
מודל בצילום

מאז התחלת השימוש בצילום היה גם צורך במודלים לאמנות זו. כיוון שלקח זמן עד שהצילום נחשב אף הוא לסוג של אמנות, היה לאמנים צלמים קושי, בהשגת מודלים, ובייחוד מודלים לעירום. במשך הזמן נקבעו לכך תקנות ששומרות על זכויות המודל לפרטיות. היו מקרים כשמודלים הפכו בגיל מאוחר יותר לכוכבים בזכות עצמם, בהם התעוררו שאלות הנוגעות לזכויות השימוש באותם צילומים, כיוון שערכם עלה, וזאת בזכות ההתפתחות של המודל ולא עליית חשיבותו של הצלם.
הערות שוליים

↑  Denny Diana, A day in the life of Norman Rockwell Model Chuck Marsh, The saturday Evening Post, ‏16/11/2012
| --- | --- |
בקרת זהויות :  NLI: 987007541020005171  GND: 4193189-0  LCCN: sh85086427  NKC: ph230293 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
מודל עירום בשלוש נקודות מבט, בציורו של ז'ורז' סרה "דוגמניות"
מולי טריפ

| --- | --- |

 לידה:  14 בספטמבר 1870 כרייסטצ'רץ', ניו זילנד 
 פטירה:  21 בספטמבר 1939 (בגיל 69) ולינגטון, ניו זילנד 
 שם לידה:  Mary Elizabeth Richardson 
 מקום קבורה:  בית הקברות קארורי 
 מקום לימודים:  Christchurch Girls' High School 
 
מולי טריפ (באנגלית: Mollie Tripe;‏ 14 בספטמבר 1870 – 21 בספטמבר 1939) הייתה אמנית ומורה לאמנות ניו זילנדית.
ביוגרפיה

טריפ נולדה בשם מרי אליזבת ריצ'רדסון בכרייסטצ'רץ', ניו זילנד, בתם של אדוארד ריצ'רדסון, חבר פרלמנט מטעם קאיאפוי, ואשתו השנייה, פרנסס מרי אליזבת' (קורק) ריצ'רדסון. היא למדה בבית הספר התיכון לבנות כרייסטצ'רץ'.
בשנת 1900 היא נישאה לג'וזף אלברט טריפ, עורך דין, ונולדו להם לפחות שני ילדים.
ביוגרפיה > קריירת אמנות

טריפ למדה בבית הספר לאמנות בקנטרברי ובבית הספר החדש לעיצוב ולינגטון (WSD), אז בניהולו של מייסדו, ארתור דוורסט ריילי. היא סיימה את לימודיה ב-WSD ב-1890 עם תעודת הוראה והמשיכה לתעודת מאסטר ב-1894.‏ היא החלה ללמד רישום ב-WSD ב-1889; בין עמיתיה היו ג'יימס נירן ומייבל היל. היא עזבה את בית הספר בעקבות נישואיה אך המשיכה לתת שיעורים פרטיים.
משנות ה-80 ואילך, טריפ הציגה בניו זילנד, בלונדון, בסלון פריז ובמקומות אחרים. היא התחילה את דרכה כציירת אימפרסיוניסטית אך עם הזמן התקדמה לעבר סגנון ריאליסטי יותר המבוסס על שרטוט. היא נודעה במיוחד בזכות דיוקנאותיה של אזרחים חשובים בניו זילנד, ביניהם סר רוברט סטאוט, סר פרדריק טרובי קינג, סר מייקל מאיירס, ויליאם אדוארד סנדרס והציירת דולה ריצ'מונד.
ב-1893, היא הפכה לאישה הראשונה שמונתה למועצה של האקדמיה לאמנויות היפות של ניו זילנד, והיא גם השפיעה על הקמת הגלריה הלאומית לאמנות של ניו זילנד ואוסף הדיוקנאות שלה.
היא זכתה במדליית ההכתרה ב-1937, ומתה בביתה בולינגטון ב-21 בספטמבר 1939. האפר שלה נקבר בבית הקברות קארורי.
גלריה

הפייבוריטית
אשת איכר
הבישוף
נמל ולינגטון
הערות שוליים

1 2  Platts, Una. Nineteenth Century New Zealand Artists. Avon Fine Prints Ltd, 1980, p. 237.
1 2  Vial, Jane. "Mary Elizabeth Tripe". Dictionary of New Zealand Biography. Ministry for Culture and Heritage.
↑  "Cemeteries search: cremation". Wellington City Council
| --- | --- |
בקרת זהויות :  AAG: 1317  DAAO: mary-elizabeth-tripe  FNZA: 15159  TePapa: 2268  ULAN: 500175423  VIAF: 157012648   WorldCat (עם VIAF): 157012648
מין מגדיר

אלון מצוי
אלה ארצישראלית
מין מגדיר הוא מין של צמח (או שניים) שעל שמו נקראת חברת הצמחים. מין זה יהיה תמיד הנפוץ ביותר מבין המינים ששייכים לצורת החיים הגדולה ביותר האופיינית לחברה והבונה את נוף הצומח של החברה. מין מגדיר יהיה תמיד נוכח בחברה. דוגמה - חברת החורש הנפוצה ביותר בארץ ישראל נקראת חברת אלון מצוי/אלה ארצישראלית, על שמם של שני מיני העצים הנפוצים בה ביותר. שני עצים אלה נמצאים כמינים מלווים גם בחברות אחרות.
ראו גם

מין מבדיל
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
מדריך כתיבה

מדריך כתיבה או מדריך סגנון הוא מסמך המכיל אוסף של תקנים לכתיבה ולעיצוב, שנועד למטרות כלליות או למסמכים שמופקים בארגון מסוים. חלק מהמדריכים מתמקדים בעיצוב גרפי, כמו טיפוגרפיה ורווחים לבנים. מדריכים לעיצוב אתרים מתמקדים במראה ובהיבטים הטכניים, סגנון כתיבה, דקדוק, פיסוק, איות, ובהירות. הוצאות ספרים מגבשות בדרך כלל קווים מנחים לכתיבה, לאיות ולפיסוק עבור הכותבים שלהם, אך בדרך כלל מי שמתאים את הטקסט לקווים המנחים של ההוצאה הוא עורך לשון מקצועי.
הוצאה והידור

מדריכי כתיבה רבים מתעדכנים מדי תקופה, על מנת שיתאמו לשינויים במוסכמות ובשימושים. לדוגמה, מדריך הסגנון של AP, שעליו מבוססים רוב המדריכים של העיתונים בארצות הברית, מתעדכן מדי שנה.
מדריכי כתיבה אקדמיים

מדריכי כתיבה של מוסדות אקדמיים ואוניברסיטאות מתמקדים בדרך כלל באופן רישום המקורות. חוקרים מקצועיים צריכים להתאים את הכתיבה שלהם למדריכי הכתיבה של הארגונים שמייצגים את החוג שלהם, כאשר הם שולחים מאמרים וספרים לכתבי עת אקדמיים ולהוצאות לאור אקדמיות. ברגע שהעבודה אושרה לפרסום, המוציאים לאור מספקים לכותבים את הקווים המנחים שלהם, ואלה מתאימים, לעיתים בעזרת עורך לשון, את הטקסט לדרישות ההוצאה.
מדריכי כתיבה אקדמיים > מדריך הכתיבה של MLA

מדריך הכתיבה של האגודה לשפות מודרניות (MLA) הוא מדריך כתיבה אקדמי שמתמקד ברשימת המקורות, הצגת ומיון המקורות, וציטוט מקורות. מדריך הכתיבה של MLA נמצא בשימוש נרחב במדעי הרוח, ובעיקר בחוגי הספרות.
מדריכי כתיבה אקדמיים > מדריך הפרסום של APA

מדריך הפרסום של האגודה האמריקאית לפסיכולוגיה (APA) פונה בעיקר למדעי החברה.
מדריכי סגנון בתקשורת > מדריך הסגנון של AP

מדריך הסגנון של AP (באנגלית: AP Stylebook) הוא מדריך סגנון מקיף מטעם סוכנות הידיעות AP לעיתונאות בארצות הברית. המדריך מכיל בו כמה מילונים למינוח מקצועי ועריכה לשונית, הנחיות דקדוק ופיסוק באנגלית, הסבר על חוק התקשורת בארצות הברית, אתיקה בתקשורת, המדיניות של AP, והנחיות שונות לכתבים ועורכים.
מדריכי סגנון לשימוש כללי

חלק ממדריכי הכתיבה מיועדים לציבור הרחב. אלה בדרך כלל מבוססים על מדריכי כתיבה של הוצאות ספרים או עיתונים. בארצות הברית רוב המדריכים הנמכרים בחנויות הספרים מבוססים על המדריך של שיקגו.
מדריכי סגנון לשימוש כללי > מדריך הסגנון של שיקגו

מדריך הסגנון של הוצאת אוניברסיטת שיקגו (מכונה בקיצור Chicago או בראשי תיבות CMS) הוא מדריך כתיבה כללי שפונה לכותבים ועורכים בכתבי עת מדעיים והוצאות ספרים כאחד. המדריך פורסם לראשונה בשנת 1906.
מודל (מדע)

במדע, מודל (בעברית: דגם) הוא ייצוג תאורטי של מערכת מורכבת, שמטרתו לחקות את המערכת בהיבטים מהותיים. המודל אינו מתאר כל תופעה במערכת, אלא מתייחס להיבטים מוגדרים ומצומצמים שלה. המודל מבוסס על קירוב של המציאות בדרך של הפשטה, איחוד ישויות והתעלמות מגורמים שהשפעתם אינה מהותית. יעילות המודל נבחנת באותם קריטריונים שבהם נבחנת תאוריה מדעית: יכולתו להסביר תופעות שנצפו בעבר, ויכולת הניבוי שלו לגבי תופעות בעתיד.
השימוש במודלים הוא אחד מאבני הפינה של השיטה המדעית. מודל בדוק ומבוסס המציע הסבר אחיד ובר-הפרכה למספר תופעות נקרא תאוריה.
מודל מתמטי

למודל אפשר לתת תיאור מתמטי, שבו הוא מאופיין על ידי הערכים של משתנים המצייתים למשוואות מתאימות. תיאור זה נקרא מודל מתמטי. מן המודל המתמטי אפשר לחשב תכונות של המודל, ודרכן להעריך כיצד מתנהגת המערכת כולה. אם המודל פשוט, אפשר לבצע את החישובים באופן ישיר. במקרים מסובכים יותר, כמו במודלים של מזג האוויר, אפשר להסתפק בסימולציה ממוחשבת.
המודל המתמטי מאפשר להעריך את התנהגותה של המערכת כתוצאה משינוי של ערכי הפרמטרים, ועל ידי כך לבחון תאוריות שונות על מהות התופעה שאותה מתאר המודל.